عطات دراسة للبنك الدولي بعنوان “اتجاهات مشاركة المرأة فسوق الشغل بالمغرب” الاكراهات اللي كتخبط فيهم المرا المغربية، والمعيقات اللي ماكتخليهاش تشارك فسوق الشغل. وقال الدراسة أن المغرب عندو اقل المعدلات فالعالم على مستوى المشاركة النسائية فسوق الشغل، واخا كاين ارتفاع ديال حصة الفرد من الناتج المحلي الإجمالي، وانخفاض معدل الخصوبة، وتحسين فرص التعليم. واعتبرات ان المغرب هو أكثر البلدان فمنطقة الشرق الأوسط وشمال إفريقيا اللي فيه مشاركة نسائية فالشغل قليلة بشكل مستدام ، ويقد يولي المعدل ديالو اقل من المتوسط فالمنطقة الى استمر هكذا. وبالتسبة لعام 2018، كشفات الدراسة أن المغرب حتل المرتبة 180 من أصل 189 دولة فالمشاركة النسائية فسوق الشغل، بنسبة مشاركة ديال 21,6 فالمية فقط، وهذشي اقل من المعدل اللي حصل عليه هذي 20 عام. ووردات أن المشاركة دالمرا فسوق الشغل منخفضة بزاف حيت 78 فالمية من العيالات بين 15 و65 عام ماخداماتش وماكيقلبوش على خدمة. واستنتجات الدراسة أن كلما ارتفع مستوى تعليم المرأة زادت مشاركتها فالسوق، وكلما كان رب الأسر مكون كثر تهمشو النساء داخل الأسرة وضعاف نشاطهم، وخصوصا الاسر فالمجال القروي، وحتى الزواج كيقلل من المشاركة فسوق الشغل، ووجود نساء غير نشيطات فالأسرة الواحدة كيأثر على المرا ويخليها تاهي ماتنشطش. 
البنك الدولي: مشاركة المرا فسوق الشغل ضعيفة بزاف فالمغرب.. و78 فالمية من العيالات النشيطات ماخداماتش وماكيقلبوش على خدمة